'''Anne Grete''' eller '''Anne Grete Rendtorff''' (født [[1947]]) er sangerinde, med storhedstid især i 80’erne. Sangteknisk er hun lidt i stil med [[Annisette Koppel]] og canadiske Melanie. Tidligt i 1970'erne medvirkede hun på en single med [[Bo Bendixen]], og var vokalt medlem af skifflegruppen [[Van Dango]] i perioden 1975-1981. De indspillede en del plader, og var flittige gæster på [[DR]] TV, bl.a. i en række børneudsendelser. I 1980 startede hun forsigtigt en solokarriere, først med en blues-LP, primært bestående af ældre standards i [[Paul Banks]]-arrangementer, og siden en række mere poppede plader hvor hun fortrinsvis selv stod for teksterne. Et større hit blev sangen ''Vintertur på strøget'', en coverversion af ''Complainte pour Ste-Catherine'' af Kate & Anna McGarrigle, men med LP'en ''Farlig som ild'' i 1984, manifesterede hun for alvor sit store talent. Har indspillet flere sange med [[Peter Thorup]] blandt den populære ''Skibe uden sejl''. Anne Grete trak sig tilbage fra musikken i midten af 1990'erne.
Levende_personer Musik